**VPIS MUZEJSKEGA ABONMAJA 2024/2025**

**za tretjo triado OŠ**

Spoštovani,

novo šolsko leto je pred vrati in ponovno vas vabimo **k vpisu muzejskega abonmaja za učence tretje triade.**

**Tudi letos smo osvežili posamezne delavnice in za vas pripravili nekaj novih z aktualnimi temami in vsebinami.** Pošiljamo vam ponudbo za **MUZEJSKI ABONMA za tretjo triado.**

**Z nakupom vstopnice za abonma vam omogočimo, da muzej obiščete večkrat in pri tem prihranite.**

Abonma vključuje **tri pedagoške programe**, ki jih izberete iz ponudbe. Poleg omenjenih treh programov imajo lastniki abonmajev vse šolsko leto prost vstop za ogled vseh muzejskih razstav. **Cena abonmaja je 10,00€.**

**Za lažjo izbiro vam predlagamo nekaj učnih ur in delavnic:**

**Človek, kam greš?**

Vse pogosteje se sliši, vidi in čuti, da je plastika del nas. Kako na nas vpliva in kako lahko vplivamo na bolj čisto in zdravo naravo tudi mi, bomo spoznali na naši novi občasni razstavi, »Človek kam greš«. Razmislili bomo tudi kako so živeli še ne tako dogo nazaj, ko v hišah niso potrebovali niti košev.

**Zgodovinski viri in zgodbe našega mesta:**

Na delavnici bomo ugotavljali, kakšne vire poznamo, kako jih razlagamo, kako zanje skrbimo in kako jih interpretiramo. Prisluhnili bomo zanimivim zgodbam, povezanim z našim mestom in s predmeti, ki jih hranimo v muzeju.

**Pogled v arhiv:** Seznanjanje z nalogami arhivov in s pomenom varovanja arhivskega gradiva; seznanjanje z načinom in s pogoji hranjenja arhivskega gradiva. Pokukali bomo tudi v muzejski arhivski depo in na kreativni delavnici ugotavljali, kaj vse lahko razberemo iz posameznega vira – dokumentarnega gradiva.

**Vsakdanje življenje med okupacijo:**

Ob razstavi Pst! se pogovorimo, kakšno je bilo vsakdanje življenje med drugo svetovno vojno. Predstavili vam bomo, kako se je preskrbovalo prebivalstvo (hrana na karte), kako je bilo v nemški šoli in kaj so se tam učili, kako so se spreminjala imena krajev, ulic, trgov ipd. Seznanili se bomo z omejitvami za civilno prebivalstvo, ki trčijo ob deklaracijo o človekovih pravicah, in s primeri nasilja nad civilnim prebivalstvom (interniranci, ukradeni otroci, izgnanci, talci). Ob koncu bomo pripravili culice kot razmislek o minljivosti in za aktualizacijo obravnavanih vsebin z današnjimi izzivi družbe (npr. covid-19 in s tem povezana karantena, izolacija, prepoved gibanja, zaprtje šol…)

**Mesto ob vodi**

Sprehod po mestu je odlična izkušnja spoznavanja in raziskovanja mestnega jedra. A le kaj bi bilo, če skozi mesto ne bi tekla reka Drava. Ali bi sploh obstajalo tukaj in sedaj? Ustavili se bomo v zanimivih kotičkih, kjer Drava sreča mesto, se sprehodili skozi znamenite prehode in najstarejše ulice našega mesta. A poznate legendo o Kačji kraljici in njeni kroni, ki še danes leži na dnu Drave? Če ne, je čas, da se nam pridružite.

Sicer pa vas vabimo, da si našo celotno ponudbo ogledate na <https://mnom.si.apogej.com/>.

**Prosimo vas, da za prijavo izpolnite priloženo prijavnico in jo pošljete v muzej (Muzej narodne osvoboditve Maribor, Ulica heroja Tomšiča 5, 2000 Maribor) ali na elektronski naslov silva.volf@mnom.si** ter tako rezervirate termine, v katerih bi nas želeli obiskati. Vse dodatne informacije dobite pri Silvi Volf na tel. 040 780 052.

Veseli bomo, če se boste odločili za obisk našega muzeja.

Želimo vam obilo uspehov v novem šolskem letu in vas lepo pozdravljamo!

Uroš Dokl, Simona Tripkovič,

kustos pedagog direktorica

**PRIJAVNICA ZA MUZEJSKI ABONMA**

|  |  |
| --- | --- |
| **Šola in razred:** |  |
| **Število učencev:** |  |
| **Ime in priimek mentorja:** |  |
| **Telefonska številka mentorja:** |  |
| **Elektronski naslov mentorja:** |  |
| **Predlagani termini za delavnice**  **(dan v tednu in ura):** |  |
| **Datum prijave:** |  |

**Izbrane vsebine:**

|  |  |
| --- | --- |
| **Datum izvedbe:** | **Izbrana učna ura/delavnice:** |
|  |  |
|  |  |
|  |  |

**Izpolnjeno prijavnico pošljite na elektronski naslov** [**silva.volf@mnom.si**](mailto:silva.volf@mnom.si)**. Za dodatne informacije pokličite na telefonsko številko 040 780 052 (Silva Volf).**